Путешествияс тумдонза инголе Майнов киза тонафнесь мокшень и эрзянь кяльхнень эса. Тя пяк лездсь учёнайти корхнемс ломаттнень мархта синь шачема кяльсост. «Исторический вестник» журналть редакторонц С.Н. Шубинскяень валонзон коряс, «учёнайсь кочкась лама материалда мордовскяй народть антропологиянц, этнографиянц, юридическяй эряфонц-ащефонц, религиянц, кяленц и психологиянц колга».